CELEX: 32009R0888
Language: bg
Date: 2009-09-25 00:00:00
Title: Регламент (ЕО) № 888/2009 на Комисията от 25 септември 2009 година относно разрешително за цинков хелат от хидроксианалог на метионина като фуражна добавка при пилета за угояване (Текст от значение за ЕИП)

26.9.2009   
            
            
               BG
            
            
               Официален вестник на Европейския съюз
            
            
               L 254/71
            
         
      РЕГЛАМЕНТ (ЕО) № 888/2009 НА КОМИСИЯТА
   
   от 25 септември 2009 година
   относно разрешително за цинков хелат от хидроксианалог на метионина като фуражна добавка при пилета за угояване
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за препарата от цинков хелат от хидроксианалог на метионина като фуражна добавка при пилета за угояване, който следва да бъде класиран в категорията „хранителни добавки“.
            
         
               (4)
            
            
               От становището на Европейския орган за безопасност на храните („органът“) от 2 април 2009 г. следва, че цинковият хелат от хидроксианалог на метионина не се отразява неблагоприятно върху здравето на животните, здравето на хората или околната среда при храненето на пилета за угояване (2). Органът заключи също така, че посоченият продукт, използван като фуражна добавка при пилета за угояване, не представлява никакъв друг риск, който съгласно член 5, параграф 2 от Регламент (ЕО) № 1831/2003 би могъл да не позволи разрешаването му. В съответствие с това становище, заедно със становището от 16 април 2008 г. (3), посоченият препарат може да бъде считан за източник на достъпен цинк и отговаря на критериите за хранителна добавка при пилета за угояване. В становището си органът препоръчва подходящи мерки относно безопасността на потребителите. Той не счита, че е налице необходимост от специфични изисквания за мониторинг след пускането на пазара. Той също така провери доклада за метода за анализ на фуражната добавка във фураж, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009) 1042, стр. 1—8.
   
      (3)  The EFSA Journal (2008) 694, стр. 1—16.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Съдържание на елемента (Zn) в mg/kg пълноценен фураж със съдържание на влага 12 %
               
            
                  
                     Категория: хранителни добавки. Функционална група: смеси на елементи с микроконцентрация
                  
               
            
                  3b6.10
               
               
                  —
               
               
                  Цинков хелат от хидроксианалог на метионина
               
               
                  
                               
                           
                           
                              Характеристика на добавката:
                              
                                           
                                       
                                       
                                          Цинков хелат от хидроксианалог на метионина с минимално съдържание на цинк от 16 % и на бутанова киселина (2-хидрокси-4-метилтио) от 80 %.
                                       
                                    
                                           
                                       
                                       
                                          Минерално масло: ≤ 1 %
                                       
                                    
                        
                               
                           
                           
                              Аналитичен метод (1):
                              атомно-емисионна спектрометрия с индуктивно свързана плазма (ICP-AES) в съответствие с EN 15510:2007
                           
                        
               
                  Пилета за угояване
               
               
                  —
               
               
                   
               
               
                  150 (общо)
               
               
                  
                              1.
                           
                           
                              Добавката се смесва с фуражите под формата на предварителна смес.
                           
                        
                              2.
                           
                           
                              За безопасността на потребителите: носене на предпазна маска на устата, предпазни очила и ръкавици по време на работа.
                           
                        
               
                  16 октомври 2019 г.
               
            
         (1)  Подробна информация за аналитичните методи може да бъде намерена на интернет адреса на референтната лаборатория на Общността: http://irmm.jrc.ec.europa.eu/crl-feed-additives.